[{"text_idx": "#000004", "text": "Eta hori posible izan da Irun\u0303erriko Mankomunitateak eta TCC Pamplona-k, \u2018Ayuda contenedores\u2019 Nafarroako GKEaren bidez, egindako dohaintza esker. GKE horrek laguntza humanitarioa bidaltzen du, herrialde behartsuenen garapen jasangarria ahalbidetuko duten aldaketak sortzeko eta bidezko egitura sozialak lortzeko."}, {"text_idx": "#000005", "text": "Dohaintzaren bidez, landa-eremu horretako garraio-zerbitzua hobetzea lortu da, ikasleena bereziki; izan ere, mota guztietako beharrak dituzte han. Eskola-garraioak baliabide gutxi ditu udalerriko hainbat herritako ikasleen garraioa eta, hartara, eskolarako sarbidea ziurtatzeko, oso sakabanatuta bizi baita jendea han, batez ere."}, {"text_idx": "#000006", "text": "Autobusaren dohaintzari esker, Praia Baixoko komunitatea doako eskola-garraioaren zerbitzuaz baliatzen ari da, Santo Domingoko Udalak bermatuta. Praia Baixo, Nossa Senhora da Luz parrokian kokatua, landa-komunitate bat da. Arrantzan, batez ere, aritzen dira han, haien biziraupenerako bitartekoetako bat baita. Bertako biztanleek egunero borrokatu behar dute ikasleen bidaia-gastuak ordaintzeko baliabide ekonomikoak lortzeko, zerbitzu erregularrik ez dagoelako, bereziki."}, {"text_idx": "#000007", "text": "Dohaintzan emandako ibilgailuak 150 ikasle garraiatzen ditu egunero Praia Baixo \u2013 Fulgencio Tavares Bigarren Hezkuntzako Eskola ibilbidean. Egun batean, bidaia bat egiten du goizean, bi eguerdian eta beste bat egunaren amaieran, 114 kilometro inguru guztira."}, {"text_idx": "#000008", "text": "Bai TCC Pamplona-k, bai IMk Santo Domingoko udalerriko egiturazko pobreziaren aurkako borrokan laguntzeko eman nahi izan dute autobusa, pobrezia lehortea, geldialdia eta atzeraldi ekonomikoa larriagotzen ari diren honetan."}]